text: [{"text_idx": "#000000", "text": "Sunnudagin 22. januar settu vit hol a\u0301 talur\u00f8\u00f0ina um 1. P\u00e6tursbr\u00e6v, sum vit fara i\u0301gj\u00f8gnum i\u0301 vetur og va\u0301r. Vit vilja eggja t\u00e6r eisini at granska br\u00e6vi\u00f0 hetta sama ti\u0301\u00f0arskei\u00f0i\u00f0. Lat okkum taka okkum ti\u0301\u00f0 at lesa gj\u00f8gnum br\u00e6vi\u00f0 fleiri fer\u00f0ir, grunda\u00f0 a\u0301 ta\u00f0, og lata Gud tala til okkara."}, {"text_idx": "#000001", "text": "Her a\u0301 si\u0301\u00f0uni fara vit framyvir at leggja nakrar greinar u\u0301t, sum vo\u0301nandi kunnu stu\u00f0la upp undir lesna\u00f0in av 1. P\u00e6tursbr\u00e6vi. Vo\u0301nandi kanst tu\u0301 fa\u0301a naka\u00f0 burturu\u0301r, b\u00e6\u00f0i um tu\u0301 vanliga lesur no\u0301gv i\u0301 Bi\u0301bliuni, ella um ta\u00f0 er naka\u00f0 ny\u0301tt fyri teg."}, {"text_idx": "#000003", "text": "I\u0301 fyrra br\u00e6v hja\u0301 P\u00e6tur skrivar hann um no\u0301gv, og ta\u00f0 er mangt at kanna har, men to\u0301 havi eg valt at skriva um kapittul 2:13-25. Her skrivar P\u00e6tur um at gera ta\u00f0 go\u0301\u00f0a, at akta, um at li\u0301\u00f0a og um Kristus."}, {"text_idx": "#000004", "text": "Veri\u00f0 ti\u0301 fyri Harrans skuld allari menniskjaligari fyriskipan undirgivin, veri ta\u00f0 nu\u0301 konginum sum hinum h\u00e6gsta ella landsh\u00f8vdingum sum teimum, i\u00f0 sendir eru av honum, teimum til revsing, sum ilt gera, men teimum til ro\u0301s, sum gott gera! Ti\u0301 vilji Guds er, at tit solei\u00f0is, vi\u00f0 at gera hitt go\u0301\u00f0a, skulu fa\u0301a fa\u0301vitsku da\u0301ranna at tagna \u2013 sum fr\u00e6ls, to\u0301 ikki sum tey, i\u00f0 hava fr\u00e6lsi\u00f0 til skjo\u0301l o\u0301ndskapar, nei, sum t\u00e6narar Guds."}, {"text_idx": "#000005", "text": "\u00c6ri\u00f0 \u00f8ll, elski\u00f0 bro\u0301\u00f0urskapin, o\u0301ttist Gud, hei\u00f0ri\u00f0 kongin!"}, {"text_idx": "#000006", "text": "Tit tr\u00e6lir! Veri\u00f0 i\u0301 \u00f8llum o\u0301tta harrum tykkara undirgivin, ikki bert hinum go\u0301\u00f0u og mildu, men eisini hinum rangv\u00f8rgu! Ta\u00f0 finnur na\u0301\u00f0i, um onkur, bundin til Gud i\u0301 samvitsku si\u0301ni, er tolin i\u0301 sorgum, to\u0301at hann li\u0301\u00f0ur o\u0301r\u00e6tt. \u2013 Hvat ro\u0301s er i\u0301 ti\u0301, um tit eru tolin, ta\u0301i\u00f0 tit ver\u00f0a sligin fyri syndir tykkara! Men eru tit tolin, ta\u0301i\u00f0 tit gera hitt go\u0301\u00f0a og to\u0301 li\u0301\u00f0a ilt \u2013 ta\u00f0 finnur na\u0301\u00f0i hja\u0301 Gudi. Ti\u0301 ta\u00f0 vo\u0301r\u00f0u tit kalla\u00f0 til, og Kristus lei\u00f0 ju\u0301 eisini fyri tykkum og l\u00e6t tykkum fyrid\u00f8mi eftir, so tit skulu fylgja eftir i\u0301 fo\u0301tasporum Hansara, sum gj\u00f8rdi ikki synd, i\u0301 hv\u00f8rs munni heldur ikki var funni\u00f0 svik, sum ha\u0301\u00f0a\u00f0i ikki aftur i\u0301mo\u0301ti, ta\u0301i\u00f0 Hann var\u00f0 ha\u0301\u00f0a\u00f0ur, ho\u0301tti ikki, ta\u0301i\u00f0 Hann lei\u00f0, men gav ta\u00f0 upp til Hansara, sum d\u00f8mir i\u0301 r\u00e6ttvi\u0301si \u2013 sum sja\u0301lvur bar syndir okkara a\u0301 likami Si\u0301num upp a\u0301 tr\u00e6i\u00f0, fyri at vit, dey\u00f0 fra\u0301 syndunum, skuldu liva fyri r\u00e6ttvi\u0301sina, og vi\u00f0 hv\u00f8rs sa\u0301rum tit eru gr\u00f8dd. Tit vo\u0301ru ju\u0301 sum sey\u00f0ur, i\u00f0 vilstur er, men hava nu\u0301 vent vi\u00f0 til hir\u00f0a og umsjo\u0301narmann sa\u0301lna tykkara."}, {"text_idx": "#000007", "text": "P\u00e6tur skrivar um at vit mugu fyri Guds skyld, vera \u00f8llum, sum eru yvir okkum, ly\u0301\u00f0in. Hann sigir at vit skulu akta teimum sja\u0301lvt um tey eru va\u0301nligar lei\u00f0arar, ella ennta\u0301 o\u0301nd. Hvussu kann ta\u00f0 vera vilja Guds?Hetta kann ikki merkja at vit alti\u0301\u00f0 bara skulu akta. Ti\u0301 Da\u0301niel hann ba\u00f0 enn til Gud sja\u0301lvt um hann ikki hev\u00f0i loyvi til ta\u00f0. Mordekai boygdi seg ikki fyri Haman."}, {"text_idx": "#000008", "text": "Leggur Gud einki i\u0301 at fo\u0301lk li\u0301\u00f0a, ta\u0301 P\u00e6tur her bara bi\u00f0ja tey akta? Jesus tosar ju\u0301 no\u0301gv um at verja tey sum eru sma\u0301 og tey sum eru veik."}, {"text_idx": "#000009", "text": "Men tann, i\u00f0 ver\u00f0ur einum av hesum sma\u0301u, sum tru\u0301gva a\u0301 Meg, til a\u0301stoyt, honum var ta\u00f0 betri, at mylnusteinur var\u00f0 hongdur um ha\u0301ls hansara, og hann var\u00f0 s\u00f8ktur i\u0301 dju\u0301p havsins."}, {"text_idx": "#000010", "text": "Profetarnir i\u0301 gamla testamenti\u00f0 tey boygdi seg ikki fyri o\u0301r\u00e6ttvi\u0301sar kongar, men tala\u00f0u i\u0301mo\u0301ti, ta\u0301 tey behandla\u00f0u fo\u0301lk skeivt."}, {"text_idx": "#000011", "text": "nei, Eg skal senda eld mo\u0301ti Juda, og hann skal oy\u00f0a hallir Jeru\u0301salems. So sigur HARRIN: Aftur fyri at I\u0301srael tri\u0301falt hevur misbroti\u00f0 seg, ja, fy\u0301rfalt, gangi Eg ikki fra\u0301 ti\u0301 \u2013 aftur fyri at teir selja hin sakleysa fyri pening og hin fa\u0301t\u00e6ka fyri einar sko\u0301gvar."}, {"text_idx": "#000012", "text": "Hvi\u0301 skrivar P\u00e6tur solei\u00f0is, og hvat meinar hann vi\u00f0?"}, {"text_idx": "#000013", "text": "Grundin til at vit skulu halda lo\u0301girnar i\u0301 samfelagi\u00f0, sum til d\u00f8mis at gjalda skatt o.s.fr., er at tey ikki skulu kunnu hava naka\u00f0 ringt at siga um okkum. Ta\u0301 vit fylgja Gud, og gera ta\u00f0 go\u0301\u00f0a, kunnu vit ali\u0301kav\u00e6l uppliva at bli\u0301va hata\u00f0i. Vit uppliva at bli\u0301va behandla\u00f0 o\u0301r\u00e6ttvi\u0301st. Men Gud bi\u00f0ir okkum vera tolin. Vit skulu fylgja eftir Jesus, sum eisini lei\u00f0 o\u0301r\u00e6ttvi\u0301st. Gud lovar at vit skulu fa\u0301a na\u0301\u00f0i fra\u0301 Honum \u2013 til at tola ta\u00f0, og til at vera tolin. Hann hevur eisini lova\u00f0 at Gud skal d\u00f8ma tey sum behandla okkum o\u0301r\u00e6ttvi\u0301st."}, {"text_idx": "#000014", "text": "Vit skulu akta okkara lei\u00f0arum (foreldur, l\u00e6rarir, l\u00f8gtingi\u00f0, poltii\u00f0 o.s.fr) \u2013 um ta\u00f0 tey bi\u00f0ja okkum um ikki er i\u0301mo\u0301ti Guds bo\u00f0um. Gud gevur okkum na\u0301\u00f0i at gera ta\u00f0 go\u0301\u00f0a. Hann skal d\u00f8ma r\u00e6ttvi\u0301st til endan."}, {"text_idx": "#000016", "text": "Sunnudagin 22. januar settu vit hol a\u0301 talur\u00f8\u00f0ina um 1. P\u00e6tursbr\u00e6v, sum vit fara i\u0301gj\u00f8gnum i\u0301 vetur og va\u0301r. Vit v..."}]